# Il-Ġurnal Uffiċjali C 377A/9 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 377A |
| | |
| Edizzjoni bil-Malti | Informazzjoni u Avviżi | Volum 639 ta' Novembru 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 377A

Edizzjoni bil-Malti

Informazzjoni u Avviżi

Volum 639 ta' Novembru 2020

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2020/C 377 A/01 | Direttorat Ġenerali għall-Baġit — Pubblikazzjoni ta’ pożizzjoni vakanti għall-kariga ta’ Deputat Direttur Ġenerali (Grad AD 15) (l-Artikolu 29(2) tar-Regolamenti tal-Persunal) — COM/2020/10397 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2020/C 377 A/01

Direttorat Ġenerali għall-Baġit — Pubblikazzjoni ta’ pożizzjoni vakanti għall-kariga ta’ Deputat Direttur Ġenerali (Grad AD 15) (l-Artikolu 29(2) tar-Regolamenti tal-Persunal) — COM/2020/10397

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 9.11.2020 | MT | Il-Ġurnal Uffiċjali tal-Unjoni Ewropea | CA 377/1 |
| --- | --- | --- | --- |

9.11.2020

MT

Il-Ġurnal Uffiċjali tal-Unjoni Ewropea

CA 377/1

---

Direttorat Ġenerali għall-Baġit

Pubblikazzjoni ta’ pożizzjoni vakanti għall-kariga ta’ Deputat Direttur Ġenerali (Grad AD 15)

(l-Artikolu 29(2) tar-Regolamenti tal-Persunal)

COM/2020/10397

(2020/C 377 A/01)

Min aħna

Id-Direttorat Ġenerali għall-Baġit huwa magħmul minn madwar 530 membru tal-persunal u huwa maqsum f’sitt direttorati, li ħamsa minnhom qegħdin Brussell u wieħed minnhom għandu nies jaħdmu fi Brussell kif ukoll fil-Lussemburgu.

Id-DĠ Baġit huwa s-servizz ċentrali tal-Kummissjoni responsabbli għat-tħejjija u l-implimentazzjoni tal-baġit tal-UE tul iċ-ċikli annwali u pluriennali, u jiżgura li l-baġit jiġi eżegwit b’mod effettiv f’konformità sħiħa mar-Regolament Finanzjarju. Id-DĠ Baġit huwa responsabbli wkoll għall-qafas legali applikabbli għall-implimentazzjoni tal-baġit tal-UE mill-istituzzjonijiet, l-aġenziji u l-Istati Membri differenti, u għandu rwol ewlieni fil-promozzjoni ta’ ġestjoni finanzjarja tajba u kultura ta’ prestazzjoni b’saħħitha. F’dan il-kuntest, id-DĠ Baġit għandu l-għan li jiżgura li l-baġit tal-UE jagħti riżultati konkreti u valur miżjud fil-politiki kollha tal-UE. B’mod aktar ġenerali, ir-responsabbiltajiet u l-prijoritajiet politiċi tad-DĠ Baġit huma ggwidati mit-Trattat u ddefiniti ulterjorment abbażi tal-linji gwida politiċi tal-President von der Leyen stabbiliti għall-Kummissjoni 2019–2024.

B’rabta mal-pożizzjoni vakanti li trid timtela, id-DĠ Baġit se jaqdi rwol ewlieni fil-finanzjament tal-appoġġ baġitarju tal-Unjoni għall-pjan ta’ rkupru tal-Unjoni fil-kuntest tal-kriżi tal-COVID-19 permezz ta’ żieda fl-operazzjonijiet ta’ teħid u għoti b’self għall-istrument SURE kif ukoll biex jiġu ffinanzjati politiki differenti tal-UE fil-fażi tat-tiswija u tal-irkupru. Iż-żieda fl-iskala, fil-kumplessità u fl-importanza politika tal-attivitajiet ta’ għoti u teħid b’self tad-DĠ Baġit (l-operazzjonijiet finanzjarji huma usa’ u jinkludu l-attivitajiet tal-ġestjoni tal-assi) jitolbu li l-governanza u s-sorveljanza ta’ dawn l-attivitajiet jitjiebu b’mod proporzjonali.

X’qegħdin nipproponu

Il-pożizzjoni ta’ Deputat Direttur Ġenerali (DDĠ2) biex iservi bħala l-punt fokali biex tiġi żgurata l-governanza tajba u l-ġestjoni tar-riskju effettiva tal-attivitajiet (operazzjonijiet ta’ għoti u teħid b'self/finanzjarji) li jwettaq id-Direttorat BUDG E.

Dawn l-attivitajiet iridu jitwettqu skont proċessi trasparenti u dokumentati sew biex jiġi żgurat li t-tranżazzjonijiet isiru b’mod li jkunu l-aktar vantaġġużi għall-baġit tal-Unjoni u b’rispett sħiħ tar-rekwiżiti regolatorji u etiċi. Ir-riskji komportamentali u finanzjarji li joħolqu riskju materjali għall-baġit tal-Unjoni jew għar-reputazzjoni tal-Kummissjoni jridu jiġu identifikati u mitigati effettivament, jew saħansitra eliminati. Il-Kummissjoni u l-persunal tagħha jridu dejjem jaġixxu b’modi konsistenti mal-integrità tas-suq u l-preservazzjoni tar-reputazzjoni tal-Kummissjoni għal imġiba ġusta u etika.

Dawn l-objettivi jitolbu l-ħolqien ta’ kapaċità b’saħħitha biex jiġu żgurati kontroll u sorveljanza indipendenti tal-attivitajiet ta’ għoti u teħid b’self/operazzjonijiet finanzjarji. Dawn ir-responsabbiltajiet għandhom ikunu ċċentrati fuq persuna fil-maniġment superjuri b’mandat u awtorità ċari biex tintervjeni biex tiżgura governanza u proċessi ta' mmaniġġjar tar-riskju xierqa, li żżomm standards b’saħħithom, u li tintervjeni biex tikkoreġi l-problemi identifikati fil-proċess jew tranżazzjonali. Din il-persuna fil-maniġment superjuri għandha tkun indipendenti mill-maniġment eżekuttiv tad-Direttorat u trid tkun tista’ żżomm lil dan tal-aħħar responsabbli. Fir-rigward tal-qafas tar-riskju, id-Deputat Direttur Ġenerali se jkollu linja ta’ rappurtar lill-Kummissarju responsabbli għall-Baġit.

B’mod partikolari, id-DDĠ2 se jkollu r-responsabbiltà għal:

| — | It-tmexxija tal-implimentazzjoni ta’ proċessi ta’ governanza robusti għal operazzjonijiet ta’ għoti u teħid b'self/finanzjarji; |
| --- | --- |

—

It-tmexxija tal-implimentazzjoni ta’ proċessi ta’ governanza robusti għal operazzjonijiet ta’ għoti u teħid b'self/finanzjarji;

| — | Is-sorveljanza tat-tfassil ta’ proċessi b’saħħithom ta’ ġestjoni/kontroll tar-riskji fir-rigward tal-kwistjonijiet ewlenin kollha (l-adozzjoni u r-rieżami tal-manwali, titjib tal-proċessi); |
| --- | --- |

—

Is-sorveljanza tat-tfassil ta’ proċessi b’saħħithom ta’ ġestjoni/kontroll tar-riskji fir-rigward tal-kwistjonijiet ewlenin kollha (l-adozzjoni u r-rieżami tal-manwali, titjib tal-proċessi);

| — | Il-monitoraġġ tal-konformità tal-obbligazzjoni kontinġenti li jirriżultaw minn operazzjonijiet finanzjarji (inklużi garanziji baġitarji) mal-kapaċità tal-baġit tal-Unjoni li jġorr dawn ir-riskji (kompatibbiltà mal-marġni ta' manuvra tal-baġit); |
| --- | --- |

—

Il-monitoraġġ tal-konformità tal-obbligazzjoni kontinġenti li jirriżultaw minn operazzjonijiet finanzjarji (inklużi garanziji baġitarji) mal-kapaċità tal-baġit tal-Unjoni li jġorr dawn ir-riskji (kompatibbiltà mal-marġni ta' manuvra tal-baġit);

| — | Iservi bħala Uffiċjal Prinċipali għall-Konformità għas-sorveljanza tal-implimentazzjoni rigoruża u effettiva tal-kontrolli u l-investigazzjoni ta’ tħassib relatat man-nuqqas ta’ konformità ma’ din tal-aħħar; |
| --- | --- |

—

Iservi bħala Uffiċjal Prinċipali għall-Konformità għas-sorveljanza tal-implimentazzjoni rigoruża u effettiva tal-kontrolli u l-investigazzjoni ta’ tħassib relatat man-nuqqas ta’ konformità ma’ din tal-aħħar;

| — | Awditjar u rieżami ta’ tranżazzjonijiet jew tipi ta’ tranżazzjonijiet individwali, li jinkludu kemm verifiki ex ante u segiwtu ta’ lmenti u/jew allegazzjonijiet); |
| --- | --- |

—

Awditjar u rieżami ta’ tranżazzjonijiet jew tipi ta’ tranżazzjonijiet individwali, li jinkludu kemm verifiki ex ante u segiwtu ta’ lmenti u/jew allegazzjonijiet);

Fit-twettiq ta’ dawn il-kompiti, id-DDĠ2 se jkun appoġġat mill-funzjonijiet li ġejjin:

| — | Is-settur tal-ġestjoni tar-riskju għall-ġestjoni tal-assi f’BUDG.E1; |
| --- | --- |

—

Is-settur tal-ġestjoni tar-riskju għall-ġestjoni tal-assi f’BUDG.E1;

| — | Is-settur tal-ġestjoni tar-riskju għall-għoti u teħid b'self fil-BUDG.E3; |
| --- | --- |

—

Is-settur tal-ġestjoni tar-riskju għall-għoti u teħid b'self fil-BUDG.E3;

| — | Is-settur legali fil-BUDG.E4 li għandu jappoġġa lid-DDĠ2 bil-valutazzjoni tal-kwistjonijiet ta’ konformità u tal-pariri legali kollha; |
| --- | --- |

—

Is-settur legali fil-BUDG.E4 li għandu jappoġġa lid-DDĠ2 bil-valutazzjoni tal-kwistjonijiet ta’ konformità u tal-pariri legali kollha;

| — | L-unità kontabilistika BUDG.E2 għandha tappoġġa lid-DDĠ2 bi kwalunkwe informazzjoni u appoġġ kontabilistiċi fir-rigward tal-awditjar intern jew estern; |
| --- | --- |

—

L-unità kontabilistika BUDG.E2 għandha tappoġġa lid-DDĠ2 bi kwalunkwe informazzjoni u appoġġ kontabilistiċi fir-rigward tal-awditjar intern jew estern;

| — | Il-BUDG B2 għandu jassisti lid-DDĠ2 fil-valutazzjoni tal-konformità tal-obbligazzjonijiet kontinġenti mal-kapaċità tal-baġit li jġorr ir-riskji finanzjarji relatati, u jipprovdi l-informazzjoni kollha fuq talba. |
| --- | --- |

—

Il-BUDG B2 għandu jassisti lid-DDĠ2 fil-valutazzjoni tal-konformità tal-obbligazzjonijiet kontinġenti mal-kapaċità tal-baġit li jġorr ir-riskji finanzjarji relatati, u jipprovdi l-informazzjoni kollha fuq talba.

Dawn il-funzjonijiet se jkunu obbligati li jressqu tħassib dwar nuqqasijiet fir-rappurtar u l-ġestjoni tar-riskju jew fir-rigward ta’ tranżazzjonijiet individwali għall-attenzjoni tad-DDĠ2. Dawn il-funzjonijiet għandhom ikunu għad-dispożizzjoni sħiħa tad-DDĠ2 biex jassistuh fit-talbiet u għandhom jaġixxu fuq l-istruzzjonijiet tad-DDĠ2 fuq kull kwistjoni relatata mal-mandat ta’ dan tal-aħħar.

Id-DDĠ2 għandu wkoll jippresjedi Kumitat tas-Sorveljanza tar-Riskji (għal operazzjonijiet finanzjarji ta’ teħid u għoti b’self) li għandu jiltaqa’ regolarment biex jeżamina l-funzjonament tas-sistema ta’ governanza u l-proċessi tal-ġestjoni tar-riskju. Dan il-Kumitat għandu jagħti pariri lid-DDĠ2 dwar titjib potenzjali fl-istrutturi u fil-proċessi u dwar l-identifikazzjoni ta’ riskji ġodda jew emerġenti.

Id-DDĠ2 għandu wkoll jikkopresiedi l-Bord ta’ Ġestjoni tal-Assi (AMB) u jġib perspettiva indipendenti u ta’ ġestjoni tar-riskju għad-deliberazzjonijiet tal-AMB.

Minbarra dawn il-kompiti relatati mal-għoti u teħid b’self, id-DDĠ2 jista’ jiġi fdat b’responsabbiltajiet oħra relatati mal-ġestjoni tal-Baġit mid-Direttur Ġenerali.

X’qed infittxu (il-kriterji għall-għażla):

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| (a) | Esperjenza maniġerjali, u b’mod partikolari:






  — | Il-ħila li jidentifika kwistjonijiet ewlenin, jieħu inizjattiva u jaħseb b’mod strateġiku fid-dawl ta’ żviluppi finanzjarji u politiċi ġodda inklużi prijoritajiet ġodda ta’ politika tal-Kummissjoni; |
| --- | --- | --- |

(a)

Esperjenza maniġerjali, u b’mod partikolari:

—

Il-ħila li jidentifika kwistjonijiet ewlenin, jieħu inizjattiva u jaħseb b’mod strateġiku fid-dawl ta’ żviluppi finanzjarji u politiċi ġodda inklużi prijoritajiet ġodda ta’ politika tal-Kummissjoni;

| — | Approċċ dinamiku u li jħares ’il quddiem għal sfidi ġodda, flimkien ma’ motivazzjoni u reżiljenza għolja biex jaħdem fuq kwistjonijiet differenti fl-istess ħin; |
| --- | --- |

—

Approċċ dinamiku u li jħares ’il quddiem għal sfidi ġodda, flimkien ma’ motivazzjoni u reżiljenza għolja biex jaħdem fuq kwistjonijiet differenti fl-istess ħin;

| — | Ħila li jmexxi u jimmotiva timijiet bi kwalifiki għolja biex jagħtu riżultati ta’ kwalità għolja. |
| --- | --- |

—

Ħila li jmexxi u jimmotiva timijiet bi kwalifiki għolja biex jagħtu riżultati ta’ kwalità għolja.

| (b) | Għarfien u esperjenza tekniċi, u b’mod partikolari:






  — | Sfond sod fis-settur bankarju pubbliku, preferibbilment fi ħdan organizzazzjonijiet internazzjonali; |
| --- | --- | --- |

(b)

Għarfien u esperjenza tekniċi, u b’mod partikolari:

—

Sfond sod fis-settur bankarju pubbliku, preferibbilment fi ħdan organizzazzjonijiet internazzjonali;

| — | Esperjenza konkreta fl-identifikazzjoni u l-promozzjoni ta’ titjib fil-funzjonament tal-amministrazzjonijiet pubbliċi jew organizzazzjonijiet oħra; |
| --- | --- |

—

Esperjenza konkreta fl-identifikazzjoni u l-promozzjoni ta’ titjib fil-funzjonament tal-amministrazzjonijiet pubbliċi jew organizzazzjonijiet oħra;

| — | Fehim tajjeb tar-rekwiżiti ta’ kontroll intern f’ambjent bħal dan. |
| --- | --- |

—

Fehim tajjeb tar-rekwiżiti ta’ kontroll intern f’ambjent bħal dan.

| (c) | Ħiliet fil-komunikazzjoni u n-negozjar, u b’mod partikolari:






  — | Ħiliet ta’ networking eċċellenti biex il-kollegi jiġu mħeġġa jaħdmu fi gruppi fuq għanijiet komuni; |
| --- | --- | --- |

(c)

Ħiliet fil-komunikazzjoni u n-negozjar, u b’mod partikolari:

—

Ħiliet ta’ networking eċċellenti biex il-kollegi jiġu mħeġġa jaħdmu fi gruppi fuq għanijiet komuni;

| — | Ħiliet eċċellenti ta’ komunikazzjoni u negozjar u l-ħila li jaġixxi bħala medjatur f’sitwazzjonijiet diffiċli; |
| --- | --- |

—

Ħiliet eċċellenti ta’ komunikazzjoni u negozjar u l-ħila li jaġixxi bħala medjatur f’sitwazzjonijiet diffiċli;

| — | Ħila ppruvata ta’ komunikazzjoni effettiva u effiċjenti mal-partijiet ikkonċernati kollha fil-Kummissjoni u barra minnha, u ta’ bini ta’ relazzjonijiet fdati magħhom. |
| --- | --- |

—

Ħila ppruvata ta’ komunikazzjoni effettiva u effiċjenti mal-partijiet ikkonċernati kollha fil-Kummissjoni u barra minnha, u ta’ bini ta’ relazzjonijiet fdati magħhom.

Il-kandidat magħżul għandu jkollu, jew ikun f’pożizzjoni li jikseb, ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali.)

Il-kandidati jridu... (rekwiżiti tal-eliġibbiltà)

Il-kandidati se jiġu kkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sad-data tal-għeluq tal-applikazzjonijiet:

| — | Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Lawrja jew diploma universitarja: il-kandidati jrid ikollhom:






  — | Livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar: |
| --- | --- | --- |

—

Lawrja jew diploma universitarja: il-kandidati jrid ikollhom:

—

Livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar:

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali (1) wara l-gradwazzjoni f’livell li jagħtu aċċess għalih il-kwalifiki msemmija hawn fuq. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali (1) wara l-gradwazzjoni f’livell li jagħtu aċċess għalih il-kwalifiki msemmija hawn fuq.

| — | Esperjenza maniġerjali: mill-anqas (ħames) 5 snin mill-esperjenza professjonali wara l-gradwazzjoni jridu jkunu nkisbu f’funzjoni maniġerjali f’ livell għoli (2), f’qasam li huwa rilevanti għal din il-kariga. |
| --- | --- |

—

Esperjenza maniġerjali: mill-anqas (ħames) 5 snin mill-esperjenza professjonali wara l-gradwazzjoni jridu jkunu nkisbu f’funzjoni maniġerjali f’ livell għoli (2), f’qasam li huwa rilevanti għal din il-kariga.

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: Il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52(a) tar-Regolamenti tal-Persunal (4)). |
| --- | --- |

—

Età massima: Il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52(a) tar-Regolamenti tal-Persunal (4)).

Barra minn hekk, il-kandidati għandhom ikunu ssodisfaw kull obbligu impost mil-liġi li jikkonċerna s-servizz militari; jipproduċu referenzi xierqa tal-karattru dwar l-adegwatezza għall-qadi ta’ dmirijiethom u jkunu fiżikament b’saħħithom sabiex iwettqu dmirijiethom.

Għażla u ħatra

Il-Kummissjoni Ewropea se tagħżel u taħtar lid-Direttur Ġenerali skont il-proċeduri tal-għażla u tar-reklutaġġ tagħha (ara: Id-Dokument dwar il-Politika għall-Uffiċjali f’Kariga Għolja (5)).

Bħala parti mill-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ valutazzjoni tal-maniġment immexxi minn konsulenti tar-reklutaġġ esterni. Fuq il-bażi tar-riżultati tal-intervista u r-rapport taċ-ċentru ta’ evalwazzjoni, is-CCA jistabbilixxi lista qasira tal-kandidati li jikkunsidra xierqa biex jaqdu l-funzjonijiet ta’ Direttur Ġenerali.

Il-kandidati fil-lista l-qasira tas-CCA se jiġu intervistati mill-Membru/i tal-Kummissjoni responsabbli għad-DĠ Baġit (6) u mill-Membru tal-Kummissjoni responsabbli għar-riżorsi umani u s-sigurtà.

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-informazzjoni klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (7).

Opportunitajiet indaqs

Il-Kummissjoni qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta' opportunitajiet ugwali li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal (8).

Il-kandidat magħżul jiġi reklutat bħala uffiċjal fil-grad AD15. Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

Jenħtieġ li l-kandidati jieħdu nota tar-rekwiżit skont ir-Regolamenti tal-Persunal għall-persunal ġdid kollu li jrid itemm b’suċċess perjodu ta’ prova ta’ disa’ xhur.

Il-post tal-impjieg huwa Brussell, fejn huwa bbażat id-DĠ Baġit.

L-indipendenza u d-dikjarazzjoni tal-interessi

Qabel jibda jaqdi dmirijietu, id-Deputat Direttur Ġenerali se jintalab jagħmel dikjarazzjoni ta’ impenn li jaġixxi b’mod indipendenti fl-interess pubbliku u li jiddikjara kull interess li jista’ jitqies bħala li jippreġudika l-indipendenza tiegħu.

Il-proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Min ma jissodisfax dawn il-kundizzjonijiet ta’ eliġibbiltà jiġi eskluż awtomatikament mill-proċedura tal-għażla.

Jekk trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan ser jintuża biex tiġi konfermata r-reġistrazzjoni tiegħek kif ukoll biex jibqa’ l-kuntatt miegħek matul l-istadji differenti tal-proċedura. Għaldaqstant, nitolbuk iżżomm lill-Kummissjoni Ewropea informata dwar kwalunkwe tibdil fl-indirizz tal-posta elettronika tiegħek.

Biex timla l-applikazzjoni tiegħek, jeħtieġ li ttella’ CV f’format PDF u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, ser tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Nitolbuk tinnota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea se tikkuntattjak direttament rigward l-istatus tal-applikazzjoni tiegħek.

Jekk teħtieġ iktar informazzjoni u/jew tiltaqa’ ma’ problemi tekniċi nitolbuk tibgħat email lil: HR-MANAGEMENT-ONLINE@ec.europa.eu

Id-data tal-għeluq

Id-data tal-għeluq għar-reġistrazzjoni hija s-7 ta’ Diċembru 2020, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online tiegħek fil-ħin. Nagħtuk parir biex ma tħallix għall-aħħar jiem biex tapplika, peress li jekk ikun hemm traffiku tal-internet qawwi jew xi problema fil-konnessjoni tal-internet tiegħek dan jista’ jwassal biex ir-reġistrazzjoni online tiegħek tiġi tterminata qabel ma tilħaq tlestiha, u b’hekk ikollok tirrepeti l-proċess kollu. Ladarba tagħlaq id-data tal-għeluq għas-sottomissjoni tar-reġistrazzjonijiet, inti ma tkunx tista’ ddaħħal iktar data. Ir-reġistrazzjonijiet li jaslu tard mhux se jiġu aċċettati.

Informazzjoni importanti għall-kandidati

Il-kandidati huma mfakkra li x-xogħol tad-diversi kumitati tal-għażla huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija trid tiġi indirizzata lis-segretarjat tal-panels rilevanti

Il-protezzjoni ta’ data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (9). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li jkun definit bħala reali, ħidma ġenwina, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwali ċċertifikata ta’ sigħat full-time li jkunu nħadmu. Il-liv tal-maternità/tal-ġenituri/għall-adozzjoni, jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(2)  Għas-snin kollha li matulhom inkisbet l-esperjenza maniġerjali, jenħtieġ li l-kandidati, fil-curriculum vitae tagħhom, jindikaw b’mod ċar: (1) it-titlu u r-rwol tal-pożizzjonijiet maniġerjali li kellhom; (2) l-għadd ta’ persunal li kellhom taħthom f’dawn il-pożizzjonijiet; (3) id-daqs tal-baġits ġestiti; (4) l-għadd ta’ livelli ġerarkiċi ta’ fuqhom u ta’ taħthom; u (5) l-għadd ta’ kollegi fl-istess livell.

(3)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(4)  https://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Sakemm il-Membru tal-Kummissjoni kkonċernat, b’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811), ma jkunx iddelega dan il-kompitu lil Membru ieħor tal-Kummissjoni.

(7)  Il-bordijiet tal-għażla jiżguraw li ma jingħata l-ebda vantaġġ inġust lill-kelliema nattivi ta’ dawn il-lingwi.

(8)  http://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(9)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---